Nico Porteous

Nico Porteous (Hamilton, 2001eko azaroaren 23a) eski akrobatikoan lehiatzen den kirolari zeelandaberritarra da. Neguko Olinpiar Jokoetan bi domina lortu ditu hodi erdiaren proban, brontzezkoa 2018an eta urrezkoa 2022an.

 Ibilbidea 

Hiru urte zituela hasi zen eskiatzen Frantzian eta sei urte zituenetik entrenatzaile profesionala izan du alboan. Miguel Porteous anai zaharragoak ere 2018ko eta 2022ko Neguko Olinpiar Jokoetan hartu du parte.

14 urte zituela triple cork 1440 jauzia osatu zuen aurreneko eskiatzailea izan zen eta ordutik beste bakar batek soilik lortu du osatzea. 16 urte eta 91 egun zituela 2018ko Pyeongchangeko Jokoetan hartu zuen parte eta brontzezko domina eskuratu zuen hodi erdia proban eta Neguko Olinpiar Jokoetan domina eskuratzen zuen zeelandaberritar gazteena bihurtu zen.2019 eta 2022 artean Aspenen (Colorado, AEB) jokaturiko Munduko txapelketan eta X Jokoetan hainbat urrezko domina eskuratu zituen superhodiaren proban eta 2022ko Pekingo Jokoetan txapeldun olinpikoa bihurtu zen.

 Txapelketak 
Neguko Olinpiar JokoakUrteaLekuaDominaProba2018Pyeongchang ()Hodi erdia2022Pekin ()Hodi erdiaMunduko txapelketakUrteaLekuaDominaProba2021Aspen ()Hodi erdiaNeguko X JokoakUrteaLekuaDominaProba2019Aspen ()Superhodia2021Aspen ()Superhodia2022Aspen ()Superhodia

 Erreferentziak 

 Kanpo estekak 

Kategoria:Zeelanda Berriko akrobaziazko eskiatzaileak
Kategoria:2018ko Neguko Olinpiar Jokoetako eskiatzaile akrobatikoak
Kategoria:2022ko Neguko Olinpiar Jokoetako eskiatzaile akrobatikoak
Kategoria:2018ko Neguko Olinpiar Jokoetako dominadunak
Kategoria:2022ko Neguko Olinpiar Jokoetako dominadunak
Kategoria:Olinpiar Jokoetako dominadunak akrobaziazko eskian